19/03/2013 | Administración LocalMunicipal
Boqueixón
Aprobación definitiva do proxecto de urbanización do SAUI 2

ANUNCIO Aprobación definitiva do proxecto de urbanización do SAUI 2. Concello de Boqueixón Na sesión ordinaria da Xunta de Goberno Local do Concello de Boqueixón, que tivo lugar o 7 de marzo de 2013, acordouse aprobar definitivamente o proxecto de urbanización do SAUI-2, o cal se procede a publicar integramente, para o seu xeral coñecemento. ANTECEDENTES: A Xunta de Goberno celebrada o 19 de agosto de 2009 acordou aprobar inicialmente o proxecto de urbanización do SAUI-2, someter o proxecto a información pública durante 20 días e solicitar informes sectoriais a Augas de Galicia, Estradas da Xunta e Medio Ambiente. Na fase de información pública presentáronse alegacións por: D. Cristian Dumitru Lizaran Atares o 28 de setembro do 2009. D. Vicente Abel Christian John Lopez de Sagredo Siavichay o 28 de setembro do 2009. Blanca Doris Hanus Berredo, S. L. o 1 de outubro do 2009. Na Xunta de Goberno celebrada o 7 de abril do 2010, deuse contestación as tres alegacións presentadas, e o Sr. Raviña Rubio con data 27 de abril de 2012 presentou recurso de reposición contra o acordado na referida Xunta de Goberno de 7 de abril 2010 en canto á súa alegación do 28 de setembro 2009. Na Xunta de Goberno celebrada o 10 de maio 2010 acordouse rexeitar o recurso de reposición presentada por don Cristian Dumitru Lizaran Atares. Así mesmo, con data 29/01/2010 recíbese un escrito da Consellería de Medio Ambiente, servizo de urbanismo, no cal sinala que o proxecto de urbanización non necesita informe previo á aprobación definitiva. Con data 10/02/2010 recíbese informe de Estradas no cal sinala certas deficiencias que deben ser corrixidas. Con data 1/07/2010 recíbese informe de Augas de Galicia no cal sinala que informa favorablemente o proxecto de urbanización, sempre que se teñan en conta determinadas consideracións no referido informe descritas. E por último con data 28/10/2010 recíbese de ADIF o cal non inconveniente algún ao proxecto de urbanización. Posteriormente, feitas as correccións establecidas por Augas e Estradas, remíteselle novamente o proxecto e con data 14 de xullo 2011 recíbese informe favorable de Augas de Galicia e con data 11 de maio 2012 recíbese o informe favorable da Axencia Galega de Infraestruturas da Consellería de Medio Ambiente, Territorio e Infraestruturas. Con data 7 de xaneiro de 2013, recíbese o informe favorable do técnico, arquitecto dos servizos técnicos urbanísticos municipais que ademais sinala que antes do inicio das obras deberá presentarse un plano co reprantexamento definitivo das prazas de aparcamento que verifiquen o cumprimento do indicado no plan de sectorización así como na normativa sobre accesibilidade e supresión de barreiras arquitectónicas vixente. Por último, debemos ter en conta que a Xunta de Goberno local en sesión celebrada o 23 de novembro de 2012 acordou rexeitar o recurso de alzada presentado por dona Sainza Elena Bianca Heaton Mamolar por entender que o aboamento das correspondentes indemnizacións deberá efectuarse unha vez aprobado definitivamente o proxecto de urbanización. CONSIDERACIÓNS XURÍDICAS: 1.–O artigo 21.1 da lei de bases de réxime local establece que a competencia para a probación dos proxectos de urbanización corresponde ao alcalde. Esta competencia pode delegala na Xunta de Goberno, o cal fixo con data 31 de outubro de 2012, publicación no BOP do 28 de novembro de 2012.2.–Constan no expediente os informes favorables da Consellería de Medio Ambiente, Territorio e Infraestruturas, Augas de Galicia e o informe técnico de data 7 de xaneiro de 20132, que literalmente di o seguinte: “Con datas de outubro de 2009 e marzo de 2010 o técnico que subscribe emitiu informe técnico ó respecto do Proxecto de Urbanización do SAUI-2 promovido pola Xunta de Compensación e redactado polo arquitecto Alejandro Josue Eudosio Lopez Nieto Genao. Tramitación do expediente Durante a tramitación do expediente foron recabados os informes sectoriais preceptivos. O informe emitido por Augas de Galicia en xuño de 2010 é favorable con condicións. Nun dos puntos indica que se deberán recabar informes da empresa xestora do abastecemento municipal e do saneamento ó respecto da suficiencia da rede de abastecemento municipal e da EDAR á que verterá o ámbito a desenvolver. Con data de 26 de abril de 2011 a empresa xestora do abastecemento e saneamento emite informe favorable á conexión do SAUI-2 coa rede municipal en base á suficiencia nese momento das infraestruturas municipais. No referente á rede de pluviais dividiuse esta en varios tramos ubicando no extremo destes aliviadoiros e zonas de biorretención con verquido de excedentes a acuíferos existentes. Esta solución considérase axeitada e compatible co indicado no informe de Augas de Galicia. O informe emitido por Augas de Galicia o 12 de Xullo de 2011 ten resolución favorable. O informe emitido pola Axencia Galega de Infraestruturas de data de maio de 2012, é favorable á última proposta incorporada para a intersección do viario do ámbito coa estrada AC-960. Durante a tramitación do expediente tamén foron presentadas alegacións por parte de D. Cristian Dumitru Lizaran Atares, D. Grzegorz Jan Bogantes Caisaguano e D. Fermin Luis Al Bakali Castel Ruiz. Estas alegacións foron obxecto de informe por parte do técnico que subscribe no mencionado escrito de data de marzo de 2010. Ó respecto deste informe compre indicar que foron cumprimentadas as indicacións referidas nel. Informe do documento O presente informe refírese ó documento que tivo entrada no Concello o 28 de decembro de 2012. Analizadas as cuestión deficitarias postas de manifesto polo técnico que subscribe no seu informe de data outubro de 2009 comprobouse que estas foron emendadas, procedendo polo tanto informar favorablemente o devandito documento. Antes do inicio das obras deberá presentarse un plano co replantexamento definitivo das prazas de aparcamento que verifique o cumprimento do indicado no Plan de sectorización así como na normativa sobre accesibilidade e supresión de barreiras arquitectónicas vixente.” 3.–O artigo 110.4 da lei do solo de Galicia establece que os proxectos de urbanización unha vez aprobados inicialmente e expostos ao público, ó órgano competente aprobaraos definitivamente coas modificacións que resultaran pertinentes. Tal como se indica nos antecedentes o proxecto de urbanización foi aprobado inicialmente e exposto ao público. Constan no expediente todos os informes esixibles emitidos favorablemente incluído o do técnico municipal, polo que procede a aprobación definitiva e consecuentemente procede que a Xunta de Compensación aboe as correspondentes indemnizacións reclamadas tal como así se prevía na citada Xunta de Goberno do día 22 de novembro de 2012. A vista de todo o cal, a Xunta de Goberno acorda: 1. Aprobar definitivamente o proxecto de urbanización do SAUI-2 promovido pola Xunta de Compensación.2. Antes do inicio das obras deberá presentarse un plano co replantexamento definitivo das prazas de aparcamento que verifique o cumprimento do indicado no plan de Sectorización así como na normativa sobre accesibilidade e supresión de barreiras arquitectónicas vixente.3. Notificar este acordo ao presidente da Xunta de Compensación, publicalo no BOP e no taboleiro de edictos do Concello, para xeral coñecemento. Contra o presente acordo, que pon fin á vía administrativa, poderase interpoñer, a partir do día seguinte ó da publicación deste anuncio no BOP os recursos seguintes: – Con carácter potestativo, recurso de reposición, ante o mesmo órgano que ditou o acto, dentro do prazo dun mes contado desde o día seguinte ó da notificación do presente acordo. – Directamente recurso contencioso - administrativo ante o xulgado do contencioso-administrativo, dentro do prazo de dous meses, contados desde o día seguinte ó da notificación do presente acordo, de conformidade co establecido no artigo 46.4 da Lei 29/98, reguladora da xurisdición contencioso-administrativa. Boqueixón, 12 de marzo de 2013. O alcalde Jesús Sanjuás Mera